પોપેયો એવા સમયમાં ઈસ્લામાબાદ પહોંચ્યા છે જ્યારે ટ્રમ્પ પ્રશાસનમાં પાકિસ્તાન અને અમેરિકાના સંબંધોમાં ઘણી કડવાશ આવી ગઈ છે. પોપેયો પ્રધાનમંત્રી ઈમરાન ખાન, વિદેશ મંત્રી શાહ મહેમૂદ કુરેશી અને પાકિસ્તાન આર્મી ચીફ જનરલ કમર જાવેદ બાજવા સાથે મુલાકાત પણ કરવાના છે. પોપેયોએ પાકિસ્તાન પહોંચ્યા પહેલા ટ્વિટ કર્યુ, ‘પહેલુ સ્ટોપ પાકિસ્તાન, ત્યાં એક નેતા છે. હું તેમના કાર્યકાળમાં પાકિસ્તાન જવા ઈચ્છતો હતો જેથી બંને દેશો વચ્ચે સંબંધો ફરીથી સુદ્દઢ કરવાની કોશિશો થઈ શકે.' પોપેયોના જણાવ્યા અનુસાર ઈમરાન ખાનના નેતૃત્વવાળી નવ સરકારે દ્વિપક્ષીય સંબંધો સુધારવાની દિશામાં ભરોસો દર્શાવ્યો છે.